4-குளோரோ-2-பெண்டீன்

4-குளோரோ-2-பெண்டீன் (4-Chloro-2-pentene) என்பது C5H9Cl என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். ஐந்து கார்பன் அணுக்கள் கொண்டு நேர்கோட்டு சங்கிலியாகக் காணப்படும் இச்சேர்மத்தில் இரண்டாவது மற்றும் மூன்றாவது கார்பன் அணுக்களுக்கு மத்தியில் ஓர் இரட்டைப் பிணைப்பும் 4 ஆவது கார்பன் அணுவுடன் ஒரு குளோரின் அணுவும் இணைந்திருக்கின்றன. 

இயற்பியல் பண்புகள்
அறை வெப்பநிலையில், 4-குளோரோ-2-பெண்டீன் சேர்மத்தின் அடர்த்தி 0.9 கி/செ.மீ3 ஆகும். திரவமாக காணப்படும் இச்சேர்மத்தின் கொதிநிலை 97 °செல்சியசு வெப்பநிலையாகும்.
தயாரிப்பு
இதனுடன் தொடர்புடைய ஆல்ககாலான 3-பெண்டீன்-2-ஆல்  அல்லது 1,3-பெண்டாடையீனிலிருந்து 4-குளோரோ-2-பெண்டீன் சேர்மத்தை தயாரிக்க முடியும். பிந்தைய நேர்வில் 4-குளோரோ-2-பெண்டீனை 97% அளவு வரைக்கும் உற்பத்தியாகப் பெறலாம்.

பயன்கள்
அயனோல் (2,6-டை-டெர்ட்டு-பியூட்டைல்-4-மெத்தில்பீனால்) தயாரிப்பில் இடைநிலையான என்,என்,என்',என்'-டெட்ராமெத்தில்டையமினோமெத்தேன் அடிப்படையாகக் கொண்ட நான்கிணைய  அம்மோனியம் உப்புகளைத் தயாரிக்க 4-குளோரோ-2-பெண்டீன் பயன்படுத்தப்படுகிறது. 

4-குளோரோ-2-பெண்டீன் குறைந்த வெப்பநிலையில் வெள்ளீயலித்தியத்துடன் உடனடியாக வினைபுரிந்து தொடர்புடைய அல்லைல் வெள்ளீயங்களைக் கொடுக்கிறது. இதேபோல, 4-குளோரோ-2-பெண்டீனில் இருந்து பொருத்தமான குளோரோசிலேனுடன் தொடர்புடைய கிரிக்னார்ட்டு வினையாக்கியைச் சேர்த்து சிலைலேற்ற வினையின் மூலம் அல்லைல் சிலேன்களை தயாரிக்கலாம். 

மேற்கோள்கள்

பகுப்பு:குளோரோ ஆல்க்கேன்கள்
பகுப்பு:கரிமகுளோரைடுகள்
பகுப்பு:கரிம ஆலைடுகள்